I quattro libri dell'architettura

I quattro libri dell'architettura (I cuatro łibri de ł'architetura) el ze on tratato in cuatro vołumi de l'architeto rinasimentałe Andrea Paładio (1508-1580), che ga influensà el stiłe dito «paładianèxemo». Secondo Howard Burns ili raprezenta «ła pì presioza publigasion iłustrà de architura che se ga avesto in chel momento».
Paładio ga scomisià a scrivare el tratato cuando el gaveva soło 22 ani e dopo el ga zontà altre robe. Ła prima edision de I quattro libri dell'architettura ła ze vegnesta a ła łuze a Venesia in tel 1570. Ze sta fato altre varie edision e co zontasion de modifeghe, anca tradusion in franseze, ołandeze e ingleze. Rento sto testo ze presente iłustrasion par dimostrar el pensiero del Paładio presopoco ła puresa e senpłeghetà de l'architetura clasega dezegnà de łe so man.

El łibro el ga avesto beła fegura par ghente el ga invojà l'òpara de on gran numaro de architeti fin a tuto el XIX secoło. Ł'architetura paładiana ga ciapà popołarità in tuta Eoropa e, verso el fin del XVIII secoło, ze sta conosesta anca in Mèrica del Nord divegnendo ła pì inportante publegasion de architetura mai produa e determinando gran parte de l'imazene architetonega de ła civiltà osidentałe.

Descrision  
 Contenuo de I Quattro libri 
El trastato el ze sudiviso in cuatro łibri che iłusta argominti difarènti:

 Primo łibro: dedicà a l'amigo Jacomo Angarano, iłustra ła sełesion dei materiai, łe tènighe de costusion, łe forme dei òrdeni de architetura tipo tuscanego, durego, corinsio e conposito in tute łe so parte (baxamenti, cołone, architravi, arcà, capitei, trabeasioni), iłusta inte na serie de tołe e in ultima altri ełementi de costusion (granari a volta, pavimènti, porte e finestre, camini, cuerture e scałe).
 Secondo łibro: el porta na serie de projèti de architetura de Andrea Paładio, tra sti chi 9 pałasi de siuri de sità, 22 viłe de siuri (tra ste chi 13 conpletà secondo el projèto, 5 reałizà in parte e cuato no finie) e anca na serie de projèti paładiani de costusion no reałizà. Łe rafigurasion de łe tołe serte volte łe se distaca dal fabricato costuio parchè la ze na conseguensa de ideałixasion e adatamento del łenguajo mauro del mestro.
 Terso łibro: el ze dedicà a Emanuele Filiberto de Savoja, el descrive ła maniera de fare łe strade drite de sałizo, i ponti de łegno e piera co numarosi projèti paładiani, łe piase antighe reałizà dai greghi e łatini e par ultima łe bazełeghe tra ste chi cueła progetà da Vitruvio a Fano e l'inportante Bazełega Paładiana de Vicensa.
 Cuarto łibro: el contien i riłievi de 26 costusion romane antighe tra ste chi 18 tenpli, a pianta bislonga de fori replublegani de l'antiga Roma, Napołi, Społeto, Asizi, Poła e Nimes, na bazełega romana a pianta bislonga, 7 tenpli a pianta sentrałe de Roma e bande visin.

In tei Quattro libri ze indicà de łe regołe par costuire e ezenpi de projèti, roba che inte cuel tenpo no i costumava. Invese de modèi da copiare, łe tipiłozie de architetura łe ciapa espesion de schemi de conbinasion par fare tante variasion. El tipego stiłe de viła paładiana se baza so l'aplicasion de detài a on sistema struturałe costituio in łaterisio, in piera e in łegno. Paładio ga presentà do regołe da oservare inte łe costusion: regołe de projètasion bazà so l'imazene e regołe par fabricàre bazà so ła łoxega de costusion de ła viła.

Thomas Jefferson, presidénte dei Stati Unii de ła Mèrica el ze on de pì convinti amiraduri de Paładio, na volta el ga parłà de sto testo definendoło "ła Bibia de l'architetura". Jefferson el gaveva sincue deferenti edision del testo e ga fato projètare ła so rezidensa de Monticello in stiłe neopaładian.

 Tradusion 
 in francexe, 1650, Les Livres d'architecture, trad. Roland Fréart de Chambray, editor Edme Martin, Parixe
 in inglese, 1715, The Architecture of A. Palladio, tradusion de Giacomo Leoni, prima edision publegà a Łondra
 in ruso, 1798, Russky Pallady, traduzione di Nikolaj Lvov; 1938, Ivan Zholtovsky.

 Notasion 

 Bibliografia 
 Andrea Palladio, I quattro libri di architettura, a cura di Claudio Pierini, (edizione con note iconografiche e storico-critiche), Verona, Cierre Grafica, 2014, ISBN 9788-898-768-042.
  I quattro libri di architettura, Paola Marini, Licisco Magagnato, Milano, Il Polifilo, 1980.
  I quattro libri di architettura, (copia anastàtega prima edizione Venezia 1570), Milano, Hoepli, 1990.

 Altri projèti 

 Linganbi foresti 



Categoria:Saji in itałian
Categoria:Òpare łiteràrie del XVI secoło